-Vi er meget begejstrede for at kunne tilbyde unge at kunne læse hhx i deres nærmiljø. Vi er overbeviste om, at det vil kunne få flere unge i området til at tage en studentereksamen, hvilket er en vigtig del af målsætningen på ungdomsuddannelsesområdet i disse år, siger direktør for EUC Nordvest, Per Bjørndal. Med oprettelsen af hhx på Fjerritslev Gymnasium udbudt af EUC Nordvest lanceres en ny type samarbejde mellem uddannelsesinstitutionerne, nemlig et campus-samarbejde. Udtrykket er lånt fra amerikansk og dækker på dansk over, at uddannelsesinstitutioner i tæt samarbejde har mulighed for at tilbyde et bredt udbud af uddannelser, selv i et tyndere befolket område.

Referat:
Undervisningsminister Tina Nedergaard har netop godkendt, at man fra sommerferien i år kan læse hhx i Fjerritslev. Byen har i forvejen stx- og hfeksamener.